Ur.broj: 161/19

Split, 10.05.2019.  **OŠ OCA PETRA PERICE**

 **OŠ STJEPANA IVIČEVIĆA**

Poštovani,

Tijekom provedbe projekta **„Skupi, složi, savjesno odloži“** kojeg provodi **Grad Makarska** kao dio provedbe Programa izobrazno-informativnih aktivnosti o održivom gospodarenju otpadom Udruga za prirodu, okoliš i održivi razvoj Sunce zadužena je za organizaciju natjecanja u školama. Za vrijeme provedbe projekta organizirati će se dva natjecanja:

1. natjecanje između učenika dvije srednje škole - Srednja škola fra A.K. Miošića i srednja strukovna škola iz Makarske

2. natjecanje između učenika viših razreda dvije osnovne škole - OŠ oca Petra Perice i OŠ Stjepana Ivičevića.

Zadatak samog natjecanja je izrada kanti za odvojeno prikupljanje otpada. Tu učenicima puštamo mašti na volju*,* jedini zadatak je da naprave spremnike za odvojeno prikupljanje otpada (po izboru za neke od različitih vrsta otpada: papir, staklo, plastika, baterije, tetrapak…).

Svi učenički radovi predstavit će se na **Sajmu mogućnosti** koji se održava krajem listopada 2019. u Makarskoj.

Svaki razredni projekt potrebno je ovjekovječiti fotografijama - kako to izgleda nakon učeničkog projekta, odnosno kako je izgledalo prije.

Predstavnici Udruge Sunce Split i Grada Makarske donijeti će odluku o pobjedničkim projektima. Prilikom ocjenjivana projekata razmatrat će se sljedeći kriteriji:

- doprinos promociji i provedbi principa smanji, ponovno koristi, recikliraj,

- zanimljivost, inovativnost projekta,

- prezentacija projekta.

Najbolji učenički radove u sklopu svečanosti pokloniti će se zaposlenicima Grada Makarske i Makarskog komunalca.

Između škola u dvije kategorije izabrat će se pobjednici koji će biti nagrađeni glavnim nagradama, dok će svi uključeni dobiti prigodne zahvale za sudjelovanje. Ovim putem Vas pozivamo na sudjelovanje u natjecanju.

Ako ste zainteresirani za sudjelovanje u natjecanju te na taj način želite dati svoj doprinos projektu „Skupi, složi, savjesno odloži“ molimo vas da ispunite prijavnicu te nam ju dostavite na e-mail: margita.radman@sunce-st.org do 31. svibnja 2019.

**Margita Radman,** mag. biol. et oecol.

Voditeljica Odjela za edukaciju i informiranje